Opravné uznesenie Krajského súdu Bratislava sp. zn. 5Co/12/2022 z 4. 6. 2024
Opravné uznesenie Krajského súdu Bratislava z 4. júna 2024, sp. zn. 5Co/12/2022, ECLI:SK:KSBA:2024:1115201504.2
Súd: Krajský súd Bratislava
Spisová značka: 5Co/12/2022
ECLI: ECLI:SK:KSBA:2024:1115201504.2
Dátum vydania: 4. 6. 2024
Forma: Opravné uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Krajský súd Bratislava 5Co/12/2022 1115201504 04. 06. 2024 JUDr Janka Richterová ECLI:SK:KSBA:2024:1115201504.2
Opravné uznesenie Krajský súd v Bratislave v senáte zloženom z predsedníčky senátu JUDr. Jany Richterovej a zo sudcov JUDr. Juraja Považana a JUDr. Milana Chalupku v spore žalobkyne: U.. D. K. O.. XX.XX.XXXX, V. V., M. Č.. XX, zastúpenej Prosman a Pavlovič advokátska kancelária, s.r.o., proti žalovaným: 1/ AG-EXPERT, s.r.o., so sídlom v Bratislave, Bancíkovej č. 1/A, IČO: 35 730 595, zastúpenej: JUDr. Zdenkom Laštíkom, advokátom so sídlom v Bánovciach nad Bebravou, Jesenského č. 70/2 a 2/ Spoločenstvo Krížna 21 v likvidácii, so sídlom v Bratislave, Krížna č. 21, IČO: 31 789 773, o náhradu škody na zdraví, na odvolanie žalobkyne proti rozsudku Okresného súdu Bratislava I zo dňa 18. mája 2021 č. k. 8C/15/2015-282, takto rozhodol: Odvolací súd o p r a v u j e záhlavie rozsudku zo dňa 31. mája 2022 č. k. 5Co/12/2022-383 v obchodnom mene žalovaného 1/, ktoré správne znie : ... proti žalovaným: 1/ AG-EXPERT, s.r.o., so sídlom v Bratislave, Bancíkovej č. 1/A, IČO: 35 730 595... odôvodnenie: 1.Odvolací súd v záhlaví rozsudku, špecifikovaného vo výroku, chybou v písaní ako obchodné meno žalovaného 1/ uviedol AGE-EXPERT, s.r.o., namiesto AG EXPERT, s.r.o. 2. Podľa § 224 CSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Odvolací súd uvedenú zrejmú nesprávnosť (bod 1) opravil postupom podľa § 224 CSP. 4. Rozhodnutie senátu odvolacieho súdu bolo prijaté pomerom hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

